
	Comisia pentru buget, finanţe şi bănci
	
	Bucureşti,        
Nr. 22/ 266 / 2. 06.2010


Biroul permanent

al 

camerei deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României, cu care comisia noastră a fost sesizată în fond cu adresa Biroului Permanent nr. PL.296 din 12 mai 2010.
	PREŞEDINTE,

Viorel ŞTEFAN

RAPORT

asupra proiectului de Lege pentru aprobarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României
Cu adresa nr.PL.x. 296 din 12 mai 2010, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege  pentru aprobarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României.
La întocmirea raportului s-au avut în vedere avizele favorabile ale Consiliului Legislativ, cu observaţii şi propuneri, trimis cu adresa nr.88/8.02.2010, Comisiei pentru politică economică, reformă şi privatizare,  Comisiei juridice, de disciplină şi imunităţi şi  Comisiei pentru învăţământ, ştiinţă, tineret şi sport.
Proiectul are ca obiect de reglementare aprobarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României.

Proiectul de Lege face parte din categoria legilor ordinare, potrivit art. 76 din Constituţia României, republicată.
Proiectul de lege a fost adoptat de Senat  în condiţiile articolului 115 alineatul (5) teza a III-a din Constituţia României, republicată.
La lucrările comisiei au participat  34  deputaţi, din totalul de 35 membri ai comisiei.
Din partea Ministerului Finanţelor Publice a participat doamna Graţiela Iordache, Secretar de Stat în cadrul acestui minister.
Raportul comisiei a fost adoptat cu majoritate  de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii proiectului de Lege pentru aprobarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României, în şedinţa din data de 1 iunie 2010, comisia propune supunerea spre dezbaterea şi adoptarea Plenului Camerei Deputaţilor a  proiectului de Lege în forma prezentată de Senat.
	PREŞEDINTE,

Viorel ŞTEFAN
	SECRETAR,

Iuliu NOSA


Şef serviciu,
Consilier parlamentar  Gica Roşu

                     Întocmit,

 Consilier parlamentar
Luminiţa Ghiorghiu

